# ลลิตา ปัญโญภาส
ลลิตา ปัญโญภาส (เกิด 5 ตุลาคม พ.ศ. 2514) ชื่อเล่น หมิว โดยลลิตา เป็นชื่อที่คุณพ่อตั้งให้ (ไม่ได้มาจากคุณละลิตา ฉันทศาสตร์โกศล) เป็นนักแสดง นางแบบ พิธีกรชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

 ประวัติ 

ลลิตาเริ่มต้นการศึกษาในระดับอนุบาลที่ โรงเรียนอนุบาลยุคลธร ระดับประถม-มัธยมต้นจาก โรงเรียนเซนต์โยเซฟ บางนา และมัธยมปลายจาก โรงเรียนเตรียมอุดมศึกษา สายศิลป์ภาษา-ฝรั่งเศส และจบการศึกษาระดับปริญญาตรีจาก คณะศึกษาศาสตร์ มหาวิทยาลัยศรีนครินทรวิโรฒ ก่อนจบการศึกษาได้ฝึกสอนที่ โรงเรียนสาธิตมหาวิทยาลัยศรีนครินทรวิโรฒ ปทุมวัน ระดับอนุปริญญา (Diploma) ในสาขาการออกแบบตกแต่งภายใน (Interior Design) ที่ Inchbald School of Design ประเทศอังกฤษ เป็นเวลา 1 ปีเต็ม และระดับปริญญาโท ในสาขาการออกแบบตกแต่งภายในอีกเช่นกัน ได้รับปริญญาโท (M.A.) ที่  Master Middlesex University ประเทศอังกฤษ

ทางด้านผลงานการแสดงมีผลงานละครเรื่องแรกในชีวิต คือละครเรื่องสะใภ้สลัม ในปี 2524 ซึ่งในเรื่องนี้บทที่หมิวได้รับ เป็นบทบาทของนางเอกตอนเด็กๆ และเธอก็ยังมีผลงานการแสดงในบทบาทของนักแสดงเด็กนี้ต่อมาอีกหลายต่อหลายเรื่อง จนมาถึงละครที่สร้างชื่อเสียงให้กับเธอเป็นอย่างมาก คือ ละครเรื่อง "ปริศนา" ในปี 2530 และเธอก็มีผลงานการแสดงละครอย่างต่อเนื่องจนมาถึงปัจจุบัน ซึ่งผลงานของเธอล้วนได้รับการต้อนรับเป็นอย่างดีจากแฟนละครของเธอเป็นจำนวนมาก
ทางด้านผลภาพยนตร์นั้น ภาพยนตร์เรื่องแรกที่เธอได้แสดงคือเรื่อง แรงเทียน ในปี 2531 ทำให้เธอได้รับรางวัลตุ๊กตาเงินดาวรุ่ง จากภาพยนตร์เรื่องนี้ด้วยเช่นกัน

นอกจากนี้หมิวก็ยังมีผลงานทางด้านการถ่ายแบบให้กับนิตยสารชั้นนำของเมืองไทยเป็นจำนวนมาก จนถึงกับเธอเคยได้รับการโหวตจากนิตยสารสุดสัปดาห์ ว่าเป็น 1 ใน 5 นางเอก/นางแบบที่ขึ้นปกนิตยสารบ่อยที่สุด ส่วนนิตยสารเล่มแรกของเธอคือ นิตยสารขวัญเรือน เมื่อปี 2528 

อีกหนึ่งผลงานที่เป็นความภาคภูมิใจของเธอคือการทำหนังสือ ซึ่งหนังสือเล่มแรกที่เธอทำออกมาคือ "ฤดูไหน" ในปี2542 ซึ่งเป็นบันทึกการเดินทาง ประสบการณ์ ความคิด ผ่านสี่ฤดูกาลของเธอในช่วงที่หมิวไปเรียนต่อปริญญาโท ที่ประเทศอังกฤษ  และเล่มล่าสุดคือ "ล.ลิง ตกใต้ต้น" บันทึกอมยิ้ม รับประกันฟันไม่ผุ  ที่เป็นเรื่องราวของผลผลิตทางครอบครัวของเธอ กับ "ก้อง" นรบดี ศศิประภา คือ "แพลงต้อน" ศศิเดช ศศิประภา และ "อีตั้น" ศักดิเดช ศศิประภา

 ครอบครัว 
หมิวและก้อง เคยเจอกันครั้งแรกที่นิวยอร์ก สหรัฐอเมริกา รู้จักกันในฐานะเพื่อน มาเริ่มคบหาดูใจกันตอนที่ก้องได้เดินทางกลับมาประเทศไทย  
มีการแถลงข่าวงานวิวาห์ในวันที่ 27 ธันวาคม พ.ศ. 2543 พิธีหมั้น 19 มกราคม พ.ศ. 2544 ที่โรงแรมพลาซ่า แอทธินี ถนนวิทยุ  วันที่ 2 มีนาคม เข้าเฝ้าสมเด็จพระญาณสังวร สมเด็จพระสังฆราช สกลมหาสังฆปริณายก ที่วัดบวรนิเวศวิหาร ปัจจุบันลลิตาและนรบดีได้จดทะเบียนหย่ากันหลังแต่งงานกันมานาน 15 ปี
 
ร.ต.ต.นรบดี ศศิประภา (ยศขณะนั้น) เป็นลูกชายคนเดียวของพล.อ.อรรคเดช  ศศิประภา กับอดีตภริยา “พนารัตน์ พิสุทธิศักดิ์” อดีตรองนางสาวไทยปี 2512 เคยผ่านงานถ่ายแบบ ถ่ายโฆษณามาบ้าง ปัจจุบันมียศเป็น พันตำรวจโท โดยตอนคลอดน้องอีตั้น ได้เลื่อนยศเป็นร้อยตำรวจโท วันงานแถลงข่าว ก้อง นรบดีได้กล่าวว่า
“ผมจะรักษาชีวิตของคนๆ นี้ให้ดีที่สุดเท่าที่ผมจะทำได้  ซึ่งที่ผ่านมา ยอมรับว่าไม่เคยมีสเปกผู้หญิงในอุดมคติ จนกระทั่งมาได้รู้จักกับหมิว ผมจึงสามารถกล้าพูดได้เต็มปากว่า หมิวคือคนที่ผมรอคอยมานานถึง 29 ปี”

"แพลงต้อน" ศศิเดช ศศิประภา ลูกชายคนโต หน้าเหมือนพ่อ เกิดเมื่อวันที่ 8 สิงหาคม พ.ศ. 2544 เกิดที่ประเทศอังกฤษ ชื่อแพลงต้อน ได้มาจากการที่ หมิวและก้องชอบทะเลเหมือนกัน และตอนกลางคืนในทะเลแพลงต้อนจะเรืองแสงสวยมาก 

มีผลงานถ่ายแบบและถ่ายโฆษณาผ่านตามาบ้าง

"อีตั้น" ศักดิเดช ศศิประภา ลูกชายคนที่สอง หน้าหวานเหมือนแม่ เกิดเมื่อวันที่ 24 เมษายน พ.ศ. 2546 มีผลงานถ่ายแบบ ถ่ายโฆษณา และละครเรื่องวีรกรรมทำเพื่อเธอ เล่นตอนจบ

 ผลงาน 

 ละคร 
ปี พ.ศ.เรื่องรับบทเป็นหมายเหตุและรางวัล 2524  สะใภ้สลัม  รุ่ง (วัยเด็ก)  ละครเรื่องแรกในชีวิตของเด็กหญิงลลิตา 2525  สนิมสังคม   สลิลา (วัยเด็ก) 2527  บาปปรารถนา   ละครเรื่องแรกที่ได้ร่วมงานกับ ฉัตรชัย เปล่งพานิช ก่อนที่จะได้แสดงคู่กันแบบเต็มตัวในเรื่อง ปริศนา 2528  หกพี่น้อง    ได้แสดงเป็นตัวละครตอนเด็กๆ ในเรื่องนี้ร่วมกับ ธีรเดช วงศ์พัวพันธ์ 2529  ต้นส้มแสนรัก    อีกหนึ่งเรื่องที่ได้ร่วมงานกับ ธีรเดช วงศ์พัวพันธ์ เมื่อครั้งยังเด็ก เหลือแต่รอยอาลัย    2530  ตะวันขึ้นที่อ่าวพังงา    ลานลูกไม้  ดวงเด่น แสดงคู่กับ วทัญญู มุ่งหมาย ปริศนา  ปริศนา สุทธากุล  ผลงานสร้างชื่อ เป็นที่โด่งดัง นางเอกเต็มตัวเรื่องแรกของหมิว 
และเป็นละครเรื่องแรกที่แสดงคู่กับ ฉัตรชัย เปล่งพานิช 2531  เจ้าสาวของอานนท์  หม่อมปริศนา (รับเชิญ)  รักประกาศิต  นริศรา สุริยรักษ์ (นิด)  2533  วนาลี  วิชชุดา วิภาดา (วิช)  ละครเรื่องแรกที่แสดงคู่กับ ศรัณยู วงศ์กระจ่าง 2534  วนิดา  วนิดา วงศ์วิบูลย์ (นิด)   2535  ในฝัน เจ้าหญิงรัชทายาท  ถ่ายทำที่ประเทศออสเตรีย แสดงคู่กับ วรุฒ วรธรรม 2536  ครั้งหนึ่งคิดถึงเสมอ  เสมอจันทร์  ละครสั้นตอนเดียวจบ ออกอากาศทางช่อง 7 วันอาทิตย์ที่ 28 มีนาคม 2536 เวลา 22.15 น.เป็นครั้งแรกและครั้งเดียวที่เล่นทาง ช่อง 7 
และเป็นละครเรื่องแรกที่แสดงคู่กับ เจตริน วรรธนะสิน ยามเมื่อลมพัดหวน  การบูร  รางวัล RADIO VOTE SATELLITE - นักแสดงหญิงยอดนิยมถ่ายทำที่ประเทศอังกฤษ ฝรั่งเศส และสวิตเซอร์แลนด์ 2537  ตุ๊กตาเริงระบำ อินทุอร อนันต์ไพศาล (อิน)  ถ่ายทำที่ประเทศสหรัฐอเมริกา และแคนาดา แสดงคู่กับ จิรายุส วรรธนะสิน ปราสาทมืด  หม่อมเจ้าหญิงอุมารังษี อิศรา  ละครเรื่องแรกที่แสดงคู่กับ วิลลี่ แมคอินทอช 2538  นิมิตแห่งรัก เขมิกา / เจ้าเขม  ละครพิเศษ 2 ตอนจบ ฉลองครบรอบ 25 ปี ช่อง 3 ไฟต่างสี  ริสา  ถ่ายทำที่ประเทศเนเธอร์แลนด์ พริกขี้หนูกับหมูแฮม  พิมสาย  ถ่ายทำที่ประเทศสหรัฐอเมริกา และเป็นละครเรื่องแรกที่แสดงคู่กับ สหรัถ สังคปรีชา 2539  ทรายสีเพลิง  ศรุตา พรหมมาศนารายณ์ (ทราย)  หรือ แซนดี้ คาร์ตัน (แซนดี้)   รางวัล RADIO VOTE SATELLITE - นักแสดงหญิงยอดนิยมรางวัลโทรทัศน์ทองคำ - นักแสดงนำหญิงยอดเยี่ยมถ่ายทำที่ประเทศฝรั่งเศส และโมนาโค 
และเป็นการร่วมงานกันครั้งแรกกับ ยุทธพิชัย ชาญเลขา 2540  ตามหัวใจไปสุดหล้า  ดาเนียล  ถ่ายทำที่ประเทศสหรัฐอาหรับเอมิเรตส์ และอียิปต์ 2542  รักเล่ห์เพทุบาย  เจนนิสา  เป็นครั้งแรกที่ได้ร่วมงานกับ ชาตโยดม หิรัณยัษฐิติ ในบทเพื่อนสนิท 2543  เจ้ากรรมนายเวร ท้าวทรงวาด / รัญจวน  
/ จุติพร / พิณพร  ละครเรื่องแรกที่แสดงคู่กับ รวิชญ์ เทิดวงศ์ 2547  เจ้าสาวกลัวฝน  ปารวี  ละครเรื่องแรกหลังแต่งงานและมีลูก 2548  กุหลาบสีดำ  ชงโค  คมชัดลึก อวอร์ด - นักแสดงนำหญิงยอดเยี่ยมรางวัลสตาร์เอนเตอร์เทนเมนต์ - นักแสดงนำหญิงยอดเยี่ยมและเป็นละครเรื่องแรกที่ร่วมงานกับ ชาคริต แย้มนาม และ กฤษฎา พรเวโรจน์ 2549  วีรกรรมทำเพื่อเธอ  สมชาย  รางวัลโทรทัศน์ทองคำ - นักแสดงนำหญิงยอดเยี่ยมน้องอีตั้น ลูกชายคนเล็กของเธอ เล่นตอนจบ ชื่อสมหมาย 2551  สู่ฝันนิรันดร  พัชร์เฟื่อง (แม่เฟื่อง)  ละครที่แสดงร่วมกับพระเอกคู่ขวัญทั้งสองคน คือ ฉัตรชัย เปล่งพานิช 
และ วิลลี่ แมคอินทอช 2555  แม่ยายที่รัก คุณนายติรกา (ติ / กระแต)  ละครเรื่องแรกหลังห่างหายไป 3 ปี เป็นการร่วมงานกันอีกครั้งกับ สหรัถ สังคปรีชา และ ชาคริต แย้มนาม  2556  แค้นเสน่หา  หม่อมเจ้าหญิงแขไขเจิดจรัส รังสิยา  ละครเรื่องแรกที่หมิวรับบทร้ายในฐานะตัวละครเด่นรุ่นพ่อแม่ 2557  ทางเดินแห่งรัก  ศศิ (ศิ)  แสดงคู่กับ ธนากร โปษยานนท์ 2558  คลับฟรายเดย์ เดอะซีรีส์ 5ตอน ความลับของเรา 3 คน  มาริษา (เม)  ละครซีรีส์เรื่องแรก การกลับมาเล่นละครคู่ขวัญอีกครั้งในรอบ 8 ปี กับ วิลลี่ แมคอินทอช และเป็นการร่วมงานกันครั้งแรกกับ ชัยพล จูเลี่ยน พูพาร์ท นางร้ายที่รัก  ลลิตา ปัญโญภาส (รับเชิญ)  นักแสดงที่เดินแบบงานมาลัยทอง 2015 
ในละครของเพื่อนสนิท บุษกร วงศ์พัวพันธ์ 2560  ล่า  มธุสร ไพศาลภักดี (สร) / 
รุ้ง (ยายรัตน์ / รูทเบียร์ / ริต้า / คุณนายรัศมี / คุณหมอ / พยาบาล / ริท)    เป็นการกลับมาร่วมงานกับเอ็กแซ็กท์ อีกครั้งในรอบ 24 ปี 
และเป็นการพลิกบทบาทครั้งสำคัญเป็นการร่วมงานกันครั้งแรกกับ ศักดิ์สิทธิ์ แท่งทอง และ สมชาย เข็มกลัดร่วมงานกับ ศตวรรษ ดุลยวิจิตร 
อีกครั้งหลังจากเคยร่วมงานในภาพยนตร์ เล่นกับไฟ

 ภาพยนตร์ 
ปี พ.ศ.เรื่องรับบทเป็นหมายเหตุและรางวัล 2531  แรงเทียน เทียนสี  ผลงานภาพยนตร์เรื่องแรก และได้รับ รางวัลพระราชทานพระสุรัสวดี-นักแสดงดาวรุ่งหญิง 2531  เพราะว่า..ฉันรักเธอ  นิตยา / ฝ้าย  2531  ด้วยรัก คิดถึง  วรรณจิต /หมิว (แสดงในเรื่องใช้ชื่อเล่น หมิว)  ถ่ายทำที่ประเทศสวิสเซอร์แลนด์ 2532  หัวใจ 4 สี  วิภาวี  ถ่ายทำที่ประเทศออสเตรีย 2532  ธันยา แม่มดยอดยุ่ง  ธันยา ถ่ายทำที่ประเทศเยอรมนี ภาพยนตร์เรื่องแรกที่แสดงคู่กับ วิลลี่ แมคอินทอช 2533  เล่นกับไฟ  ศากุน  2533  หนุ่มสาว  ลักขณา /ลัคกี้  ถ่ายทำที่ประเทศออสเตรีย 2533  หนุก ดาว  2542  เรื่องตลก 69 (6ixtynin9)ตุ้ม (Tum)  รางวัลพระราชทานพระสุรัสวดี - ผู้แสดงนำหญิงยอดเยี่ยมและ รางวัลบุคคลในวงการภาพยนตร์ไทยส่งเสริมการต่อต้านยาเสพติดในรอบปีรางวัลภาพยนตร์แห่งชาติ สุพรรณหงส์ - ผู้แสดงนำหญิงยอดเยี่ยมรางวัลภาพยนตร์ไทย ชมรมวิจารณ์บันเทิง - ผู้แสดงนำหญิงยอดเยี่ยม 2550  พลอย (ploy)  แดง ฉายรอบปฐมทัศน์เป็นครั้งแรกในเทศกาลภาพยนตร์เมืองคานส์ ประเทศฝรั่งเศส ประจำปี 2007 2550  The Office    ภาพยนตร์สั้นผลงานการเป็น Producer ของ ธีรเดช วงศ์พัวพันธ์ 2554  ขอบคุณที่รักกัน  ขวัญ  2554  ความรัก ศรัทธา ปาฏิหาริย์ ตอน ผู้หญิงคนนี้ไม่อยากชื่อบุญรอด  ภาพยนตร์สั้นโดย เสถียรธรรมสถาน (นักแสดงรับเชิญ) 2555  ความรัก ศรัทธา ปาฏิหาริย์ ซีซั่น 2 ตอน ลมหายใจเดียวกัน  ลิตา ภาพยนตร์สั้นโดย เสถียรธรรมสถาน (นักแสดงนำ) 2556  ประโยคสัญญารัก เอี๊ยม 

 รางวัล 
รางวัลพระราชทาน พระสุรัสวดี 
ปีผลงานสาขาผลรางวัล 2531 แรงเทียน นักแสดงดาวรุ่งหญิง ได้รับรางวัล 2542 เรื่องตลก 69 นักแสดงนำหญิงยอดเยี่ยม ได้รับรางวัล

รางวัลภาพยนตร์แห่งชาติ สุพรรณหงส์ 
ปีผลงานสาขาผลรางวัล 2542 เรื่องตลก 69 นักแสดงนำหญิงยอดเยี่ยม ได้รับรางวัล 2550 พลอย  เสนอชื่อเข้าชิง   2556 ประโยคสัญญารัก  เสนอชื่อเข้าชิง  

รางวัลชมรมวิจารณ์บันเทิง 
ปีผลงานสาขาผลรางวัล 2542 เรื่องตลก 69 นักแสดงนำหญิงยอดเยี่ยม ได้รับรางวัล 2550 พลอย  เสนอชื่อเข้าชิง   2556 ประโยคสัญญารัก  เสนอชื่อเข้าชิง  

รางวัลสตาร์พิกส์ไทยฟิล์มอะวอดส์
ปีผลงานสาขาผลรางวัล 2550 พลอย  นักแสดงนำหญิงยอดเยี่ยม  เสนอชื่อเข้าชิง  

รางวัลเมขลา
ปีผลงานสาขาผลรางวัล 2539 ทรายสีเพลิง นักแสดงนำหญิงดีเด่น  เสนอชื่อเข้าชิง   2543 เจ้ากรรมนายเวร  เสนอชื่อเข้าชิง  

รางวัลโทรทัศน์ทองคำ
ปีผลงานสาขาผลรางวัล 2530 ปริศนา นักแสดงนำหญิงดีเด่น  เสนอชื่อเข้าชิง   2539 ทรายสีเพลิง ได้รับรางวัล 2548 กุหลาบสีดำ  เสนอชื่อเข้าชิง   2549 วีรกรรมทำเพื่อเธอ ได้รับรางวัล

รางวัลคมชัดลึก อวอร์ด
ปีผลงานสาขาผลรางวัล 2548 กุหลาบสีดำ นักแสดงนำหญิงยอดเยี่ยมประเภทละครโทรทัศน์ ได้รับรางวัล     2550 พลอย นักแสดงนำหญิงยอดเยี่ยมประเภทภาพยนตร์  เสนอชื่อเข้าชิง   2556 ประโยคสัญญารัก  เสนอชื่อเข้าชิง  

รางวัลอื่น ๆ

[2536] รางวัล RADIO VOTE SATELLITE – นักแสดงหญิงยอดนิยม จาก ยามเมื่อลมพัดหวน
[2539] รางวัล RADIO VOTE SATELLITE – นักแสดงหญิงยอดนิยม จาก ทรายสีเพลิง
[2542]รางวัลพระราชทานพระสุรัสวดี  รางวัลบุคคลในวงการภาพยนตร์ไทยส่งเสริมการต่อต้านยาเสพติดในรอบปี
[2548] รางวัลสตาร์เอนเตอร์เทนเมนต์ – นักแสดงนำหญิงยอดเยี่ยม จาก กุหลาบสีดำ
[2548] รางวัล HAMBURGER AWARDS 2005 – นักแสดงนำหญิงยอดเยี่ยม จาก กุหลาบสีดำ
[2548] รางวัล เฉลิมไทย อวอร์ด ครั้งที่ 3 – นักแสดงนำหญิงแห่งปี จาก กุหลาบสีดำ
[2560] รางวัลเณศไอยรา PRESS AWARDS – นักแสดงนำหญิงยอดเยี่ยม จาก ล่า
[2560] รางวัลไนน์เอ็นเตอร์เทน อวอร์ด ครั้งที่ 11 – นักแสดงหญิงแห่งปี จาก ล่า
[2560] รางวัลนาฏราช ครั้งที่ 9 – นักแสดงนำหญิงยอดเยี่ยม จาก ล่า
[2561] รางวัลคมชัดลึก อวอร์ด ครั้งที่ 15 – นักแสดงนำหญิงยอดเยี่ยมประเภทละครโทรทัศน์ จาก ล่า

 มิวสิกวิดีโอ 
 2551 ลมหายใจของเมื่อวาน (Still) ของ ลิปตา

 คอนเสิร์ต 
 คอนเสิร์ต บวก ลบ คูณ หาร อาการเจ  7th MBK Hall (2534)
มาโชว์เดี่ยวทั้งร้อง+เต้นกระจาย ในเพลงประวัติศาสตร์ของ คริสติน่า อาร์กีล่าร์ 
และร้องเพลงร่วมกับเจ เจตริน และเอ๋ เทเรซ่า อาร์กีล่าร์ ในเพลง Bye Bye

 ละครเวที 
 The Sound of กรี๊ด รับบท แคทเธอรีน (2534)
 ตามใจท่าน (As You Like It) รับบท เจ้าหญิงอันโดรเมดา (2536)

 พิธีกร 
 รายการผู้หญิงวันนี้
 รายการแฮปปี้เบิร์ดเดย์ออนไอซ์
 รายการแฮปปี้เบิร์ดเดย์ Island
 รายการ Wow!
 รายการ The Queen ราชินีโต๊ะกลม
 รายการ The Queen ตัวแม่ Sharing

 Pocket Books 
 2542 ฤดูไหน
 2550 ล.ลิง ตกใต้ต้น
 2552 หมาหมู่